text: Koldingdreng til Tour de France
  04 juli 2019 kl. 15.03
  Foråret har været forrygende for den unge cykelrytter Kasper Asgreen fra Kolding. Han har høstet karrierens første prof sejr og er nu udtaget til Tour de France.
  Her i eftermiddag bliver Kasper Asgreen præsenteret sammen med resten af sit hold, Deceuninck-Quickstep, på Grand-Place i Bruxelles inden starten lørdag på dette års Tour de France. Det er kulminationen på en sæson, der må betegnes som godkendt hidtil.
  Kasper Asgrren, cykelrytter, Deceuninck-Quickstep : "Jeg glæder mig meget til at køre rundt med Dannebrogstrøjen dernede."
  Tidligere på sæsonen har den 24-årige rytter vundet en etapesejr i et løb i Californien, og siden har han tilkæmpet sig en 2.plads i det ikoniske løb Flandern Rundt. Og sidste torsdag vandt han i Esbjerg DM i enkeltstart.
  - Det var også ved at være på tide, sagde han efter sejren.
  Kasper Asgreen startede karrieren i Odder Cykelklub. Siden har han kørt for MLP Bergstrasse og Team Trefor som professionel, og nu altså for Deceuninck-Quickstep. Han kan starte Touren i sin DM-trøje.
  - Jeg glæder mig meget til at køre rundt med Dannebrogstrøjen dernede, siger Kasper Asgreen til TV SYD.
  